Francesco Montenegro

Mons. Francesco kardinál Montenegro (* 22. máj 1946, Messina, Taliansko) je taliansky rímskokatolícky kňaz, biskup, kardinál a emeritný agrigentský arcibiskup metropolita. Ako agrigentský arcibiskup metropolita pôsobil v rokoch 2008 až 2021. Pápež František ho 14. februára 2015 vymenoval za kardinála.

 Život 
Narodil sa v treťom najväčšom sicílskom meste Messina 22. mája 1946. Študoval filozofiu a teológiu v tamojšom arcidiecéznom seminári sv. Pia X. Za kňaza bol vysvätený 8. augusta 1969 a potom pokračoval v štúdiu na Ignatianum v Messine. V rokoch 19691971 vykonával farskú prácu v prímestskej oblasti mesta Messina a v rokoch 19711978 slúžil ako sekretár arcibiskupov Messiny Francesca Fasola a Ignazia Cannavò.

V rokoch 1978 až 1988 bol farárom farnosti San Clemente v Messine a potom riaditeľom diecéznej pobočky Caritas, regionálnym delegátom Caritas a napokon regionálnym zástupcom Talianskej charity.

Plnil úlohy aj ako profesor náboženstva, diecézny asistent Talianskeho športového centra, diecézny riaditeľ Apoštolstva modlitby, rektor kostola svätyne Santa Rita a duchovný radca menšieho seminára a člen Kňazskej rady.

Od roku 1997 do roku 2000 bol pro-generálnym vikárom arcidiecézy Messina a od roku 1998 pôsobil aj ako proto-metropolitný kanonik kapituly katedrály v Messine.

 Biskup 
Dňa 18. marca 2000 ho pápež Ján Pavol II. ho vymenoval za pomocného biskupa arcidiecézy Messina a titulárneho biskupa diecézy Aurusuliana. Biskupské svätenie prijal 29. apríla 2000 v katedrále v Messine od arcibiskupa Giovanniho Marru. Spolusvätiteľmi boli jeho predchodca Ignazio Cannavò a biskup z Cefalu Francesco Sgalambro. Od mája 2003 do mája 2008 a opäť od mája 2015 do decembra 2018 bol prezidentom Talianskej charity.

 Arcibiskup 
Dňa 23. februára 2008 ho pápež Benedikt XVI. vymenoval za arcibiskupa Agrigenta, čím nahradil Carmela Ferrara, ktorý odstúpil pre svoj vek. Inaugurácia sa konala 17. mája 2008. Od mája 2013 je predsedom Komisie pre migráciu Talianskej biskupskej konferencie.

 Kardinál 
Pápež František 4. januára 2015 oznámil, že počas konzistória v Ríme 14. februára ho bude kreovať za kardinála. Na tomto ceremoniáli mu bol pridelený titulárny kostol Santi Andrea e Gregorio al Monte Celio. Dňa 13. apríla 2015 pápež František ho vymenoval za člena Pápežskej rady Cor unum a Pápežskej rady pre pastoráciu migrantov a cestujúcich. Pápež František ho vymenoval aj na účasť na synode o rodine v októbri 2015.

Dňa 7. augusta 2021 bol vymenovaný za člena Kongregácie pre kauzy svätých.

Pápež František prijal jeho rezignáciu 22. mája 2021, v deň, keď dosiahol vekovú hranicu pre biskupov.

Pápež František ho 19. júna 2023 nominoval za apoštolského administrátora sede vacante gréckokatolíckej eparchie Piana degli Albanesi.

 Členstvo 
 Pápežská rada „Cor unum“ (20152017)
 Pápežská rada pre pastoráciu migrantov a cestujúcich (20152017)
 Kongregácia pre kauzy svätých (2021)
 Dikastérium pre podporu integrálneho ľudského rozvoja (2021)

 Vyznamenania a ocenenia 
 Veľký kríž Jazdeckého rádu Božieho hrobu Jeruzalemského, udelený kardinálom veľmajstrom Edwinom Frederickom O'Brienom (2015)

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Talianski kardináli
Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Kategória:Osobnosti z Messiny